Diari Oficial de la Generalitat Valenciana


Sumari del DOGV 7718, del 12-02-2016 (2016/851)

Notificació de la sentència dictada en el procediment de guarda i custòdia número 909/2015.
-------------------------------------------------------------------------------------------

### Dades del document

Número de DOGV
:   7718

Data del DOGV
:   12-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/851


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 909/2015. [2016/851]  
Judici: família, guarda, custòdia o aliments fill menor no matrimonial no consensuat número 909/2015.  
Part demandant: Cristina Conde Sanz.  
Part demandada: Joaquín López Martínez.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la resolució la dispositiva de la qual, literalment, és com segueix:  
  
«Dispositiva  
Estime la demanda interposada per la procuradora dels tribunals Cristina Borrás Boldova, en nom i representació de Cristina Conde Sanz, contra Joaquín López Martínez i, en conseqüència, dispose les mesures definitives següents:  
S'atribueix la guarda i custòdia dels fills menors a la mare, Cristina Conde Sanz, a qui s'atribueix l'exercici exclusiu de la pàtria potestat sobre aquests.  
Queda en suspens el règim de visites establit per a relacionar-se el progenitor no custodi amb els seus fills menors.  
El progenitor, el senyor López Martínez, abonarà en concepte d'aliments per als seus fills la quantitat de 150 euros/mes per a cada un d'ells, 450 euros en total, dins dels cinc primers dies de cada mensualitat, en el compte que amb aquest efecte designe la progenitora. L'esmentada suma serà actualitzada anualment d'acord amb les variacions que experimente l'índex de preus al consum que publique l'Institut Nacional d'Estadística o organisme que el substituïsca.  
Sense perjudici de la pensió establida, els progenitors abonaran les despeses extraordinàries necessàries dels menors a mitges, d'acord amb el que disposa l'article 7 de la llei valenciana; i els no necessaris, si no hi ha conformitat, els abonarà unilateralment el progenitor que els haja decidit.  
No s'atribueix l'ús del domicili familiar a cap dels progenitors.  
  
Cada un dels progenitors garantirà i promourà la relació dels menors amb els avis i la família extensa quan els tinga amb ell.  
  
No cal fer un exprés pronunciament a costes.  
Comuniqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació dins del termini de 20 dies, davant d'aquest Jutjat, que haurà de substanciar-se i resoldre's per l'Audiència Provincial de València, d'acord amb el que disposen els articles 455 i següents de la Llei d'Enjudiciament Civil.  
  
Així ho pronuncie, mane i firme.»  
  
Atés que es desconeix el domicili o la residència actuals de la part demandada, per la resolució de 4 de febrer de 2016, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del jutjat i la publicació en el Diari Oficial de la Comunitat Valenciana, per a portar a efecte la diligència de notificació de la sentència al demandat.  
  
València, 4 de febrer de 2016.- La secretària judicial: Vicenta María Casañ Arandiga.